יש משהו בעובדה שאנשים הם אנשים והם תמיד מנסים להרשים את השאר, אבל מרשימים רק את עצמם. יש משהו בעובדה שכל החיים אנשים שואפים להצלחה חומרית ולבסוף, כאשר הם משיגים אותה, הם מבינים שהיא לא חשובה. יש משהו בעובדה שמתוך מיליארד שנולדים, אחד ייזכר אחרי מותו. כולנו רוצים להיות סופרמן - להציל את העולם בלילה אחד ולזכות בנערה. להיות חביבי הקהל ועדיין מיוחדים. שכולם ירצו להיות כמונו, אבל אף אחד לא יוכל. סופרמן יש רק אחד. כל השאר סתם אנשים קטנים עם הרבה אשליות ושיגעון גדלות.